open-index/open-wikipedia-markdown huggingface dataset:
רוי גונזלס דה קליבחו

[ממוזער|דף מ[כתב יד (העתק)|כתב היד המקורי של "השגרירות לטימור לנג" (אוסף הספרייה הלאומית של ספרד)]]
**רוי גונזלס דה קלביחו** (בספרדית: **Ruy González de Clavijo**; שנת לידתו אינה ידועה, מת ב-2 באפריל 1412) היה דיפלומט וסופר ספרדי-קסטיליאני. ב-1403–1405 פעל כשגריר מטעם אנריקה השלישי, מלך קסטיליה בחצר המלך טימור, מייסד ושליט האימפריה הטימורית.

## השגרירות בסמרקנד
קלביחו, אציל ממדריד ומקורב לחצר, מונה לעמוד בראש משלחת של מלך קסטיליה לשליט האימפריה הטימורית. מטרת המשלחת הייתה להוביל לברית נגד העות'מאנים. קלביחו הפליג מקדיס ב-21 במאי 1403 בחברתם של שגריר טימור, מוחמד אל-קאזי, הנזיר הדומיניקני אלפונסו פאז דה סנטה מריה, אחד משומרי המלך גומז דה סלזאר וקסטיליאנים אחרים. המשלחת הפליגה דרך הים התיכון, עברה את מיורקה, סיציליה ורודוס והגיעה לקונסטנטינופול, שם התקבלה אצל מנואל השני, קיסר האימפריה הביזנטית. בגלל תנאי מזג אוויר קשים וספינה שנטרפה נאלצה השגרירות לחזור לקונסטנטינופול ולבלות בה את חורף 1403–1404. באביב 1404 הפליגה פמליית השגרירים לאורך חופי הים השחור לטרבזון, ומשם המשיכה את דרכה ביבשה לארמניה, מסופוטמיה ופרס עד לטורקסטן.

ב-8 בספטמבר 1404 הגיעו הקסטיליאנים עד לבירתו של טימור – סמרקנד. השליט קיבל את פני המשלחת ברוח טובה, הודה על המתנות ושיבח את מלך קסטיליה. קלביחו מצא את העיר במחזור מתמיד של בנייה והתחדשות במתוך חתירה לשלֵמות. וכך כתב: "המסגד שטימור הקים לזכר אֵם אשתו... נראה לנו כמרשים מכל מה שביקרנו בעיר סמרקנד, אך הוא לא הושלם מפני שנמצאה תקלה בגובה שער הכניסה שלו" המפגש הראשון של קלביחו עם טימור היה, לפי תיאורו, ב"פרדס נהדר וארמון בו", שעוצבו כמיטב המסורת של הגנים הפרסים. קלביחו הביא תיאורים מפורטים של פילים מאולפים ומקושטים שראה, וכן של האוהלים הצבעוניים עשויים מיריעות משי משובצות בפנינים עם גדילים ודגלים שהתנופפו ברוח. 

המשלחת הקסטיליאנית שהתה מספר חודשים בסמרקנד, ובמהלכה השתתפו אנשיה בחגיגות לניצחונו האחרון של טימור ביולי 1402 בקרב אנקרה על הסולטאן העות'מאני, בייזיד הראשון. הניצחון הפיג את הפחדים במערב מההתפשטות העות'מאנית בהונגריה וחיזק את הרצון לפתרון סכסוכים בדרך דיפלומטית אצל שארל השישי, מלך צרפת ואצל אנריקה מלך מקסטיליה.

הקסטיליאנים עזבו את סמרקנד ב-21 בנובמבר 1404 בגלל מותו הממשמש ובא של טימור, ומכיוון שלא הצליחו להשיג מכתב למלכם חתום בידי טימור. בכך הסתיימה שגרירותו של קלביחו. אחרי שחזר לארצו ב-1406 המשיך למלא תפקידים בחצר חואן השני, מלך קסטיליה, ואחרי פרישתו התמיד לחיות במדריד, שבה מת ונקבר.

## יומן הדרכים של קלביחו
במהלך המסע שלו מספרד ועד לאסיה התיכונה ניהל קלביחו רישום מפורט של קורותיו ותצפיותיו. יומנו,
יומן הדרכים שלו, שחובר ככל הנראה על סמך רשימותיו, פורסם בספרדית בשנת 1582 בשם "השגרירות לטימור לנג" (*Embajada a Tamorlán*). בשנת 1859 הוציאה אגודת האקלוט לאור תרגום לאנגלית של היומן תחת הכותרת "סיפורו של השגריר רוי גונזלס דה קלביחו בחצר טימור בסמרקנד". כמו כן קיימות מהדורות תרגום לרוסית, לפרסית ולטורקית. החיבור של קלביחו מהווה מקור חשוב להכרת ממלכתו של טימור ונוגע במגוון נושאים: ניהול הצבא, דרכי השלטון, המסחר, מנהגים מקומיים, השפות והניבים.

## קישורים חיצוניים

* 
* "רוי גונזלס דה קלביחו" במהדורת 1911 של האנציקלופדיה בריטניקה, כרך שישי
* "רוי גונזלס דה קלביחו" באנציקלופדיה איראניקה, 1922, 2011 

## הערות שוליים

קטגוריה:דיפלומטים ספרדים
קטגוריה:מגלי ארצות
קטגוריה:אוזבקיסטן: היסטוריה
קטגוריה:קסטיליה ולאון
קטגוריה:ילידי המאה ה-14
קטגוריה:נפטרים ב-1412
ימי התום (שיר של ריטה)

"**ימי התום**" הוא הסינגל החמישי מתוך האלבום "ימי התום" של הזמרת-יוצרת הישראלית ריטה, שיצא לאור ביוני 1988. השיר נכתב על ידי צרויה להב, הולחן ועובד על ידי רמי קלינשטיין.

## מיקומי שיא

## המופע המשותף

גרסת סיבוב ההופעות "ריטה רמי – המופע המשותף" יצאה לאור במאי 2001 כסינגל ראשון מתוך אלבום המופע המשותף של ריטה ורמי קלינשטיין. על עיבוד גרסה זו היה אחראי גם קלינשטיין.

### רשימת השמעה

### מיקומי שיא

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי צרויה להב
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
כמו בתמונה

"**כמו בתמונה**" הוא הסינגל השביעי מתוך האלבום "ימי התום" של הזמרת-יוצרת הישראלית ריטה, שיצא לאור בדצמבר 1988. השיר נכתב על ידי אברהם חלפי, הולחן על ידי רמי קלינשטיין ועובד על ידי רמי קלינשטיין, אלון הלל, נאור דיין ובן ציון גפני.

## רשימת השמעה

## מיקומי שיא

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
פרס האמן הדגול של הונגריה

**פרס האמן הדגול של הונגריה** (בהונגרית**:** **Magyarország Kiváló Művésze díj**) הוא עיטור ממשלתי הונגרי והזוכה בו רשאי להיקרא "אמן דגול של הונגריה" (או בקיצור, "אמן דגול"). הפרס הוא בדרגה מעל פרס האמן המצטיין של הונגריה והוא התאם לתואר אמן העם שבמדינות אחרות בגוש הקומוניסטי.

## הענקת הפרס
הפרס מוענק כל שנה ב-15 במרץ על ידי ראש ממשלת הונגריה לאמנים "שהציגו הישגים בתחומי האמנות, החינוך, התעשייה, הצילום, הקולנוע ואמנויות הבמה. ניתן להמליץ על מועמדים לפרס עד 30 בנובמבר של השנה הקודמת להענקתו. הפרס מוענק רק למי שכבר זכה בפרס האמן המצטיין של הונגריה ומחזיק בו חמש שנים לפחות. לפרס מתלווה גם מענק כספי שערכו הוא מחצית מהמענק הכספי של פרס קושוט. הפרס כולל מדליית ברונזה בקוטר 3.5 ס"מ עם סרט וכיתוב "אמן דגול".

## הפרס בתקופה הקומוניסטית
קודמו של הפרס היה "פרס האמן הדגול של הרפובליקה העממית ההונגרית", והוא הוענק לאמנים בעלי זכות יוצאת דופן בפיתוח התרבות הסוציאליסטית בין 1963 ל-1990. התגמול כלל תוספת פנסיה. הסכום החודשי של תוספת זו היה תוספת של 100% מהשכר הממוצע אז בהונגריה. במקרה של מות של האמן, האלמנה הייתה זכאית למחצית מתוספת מהקצבה הנ"ל אם הייתה:
* בעלת אזרחות הונגרית
* הגיעה לגיל הפרישה הרלוונטי
*היו לה מגורי קבע בהונגריה
* גרה עם האמן כבן הזוג בעת מותו.

שם הפרס בין 1991 ל-2011 היה פרס "האמן הדגול של רפובליקת הונגריה".

## לקריאה נוספת
* מאגר הפרסים וההצטיינות 1948–1980. נערך על ידי יוז'פנה מג'ייר. ספריית מחוזית על שם פלמירו טוגליאטי, קפושוואר. 
* Tamásné Csapó: מאגר הפרסים וההצטיינות 1981–1990. ספריית המחוז והעיר, Kaposvár ISSN 0237-2312
* זוכי הפרסים 2010: 
* מי ומי 2009. אד. פיטר הרמן. בודפשט: משרד הטלגרף ההונגרי. 2008

## הערות שוליים

קטגוריה:פרסים הונגריים
קטגוריה:הונגריה: תרבות
יחסי מלאווי–ספרד

**יחסי מלאווי–ספרד** הם היחסים הדיפלומטיים הרשמיים שבין **[[מלאווי|רפובליקת מלאווי]]** לבין **[[ספרד|ממלכת ספרד]]**.

## היסטוריה
היחסים שבין רפובליקת מלאווי לבין ממלכת ספרד תוארו על ידי משרד החוץ הספרדי כיחסים מצוינים. מספר פגישות בין מנהיגי המדינות התקיימו בפורומים שונים. אין סכסוכים ובעיות שונות בין הרשויות של שתי המדינות.

הסחר שבין שתי המדינות חווה צמיחה בעשור השני של המאה העשרים ואחת, מלבד הסחר, ספרד תורמת כספים למלאווי דרך קרן הפיתוח של האיחוד האירופי (ספרד היא התורמת החמישית בגודלה באירופה לקרן זו). בספטמבר 2014 שתי המדינות חתמו על מזכר הבנות בנושא אנרגיה מתחדשת, חקלאות, הגנה מאסונות טבע, מניעת זיהומים במזון ותיירות.

## נציגויות דיפלומטיות
* ספרד אינה מיוצגת במלאווי בדרג השגרירות. ספרד מיוצגת במלאווי בדרג הקונסולרי באמצעות קונסול כבוד שהיא מחזיקה בלילונגווה, בירת המדינה. ספרד האמינה את שגרירותה שבהארארה, בירת זימבבואה הסמוכה, על מלאווי.
* מלאווי אינה מיוצגת בספרד, הן בדרג השגרירות והן בדרג הקונסולרי.

## קישורים חיצוניים
* Ficha de Malaui, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
Tellement j'ai d'amour...

***' (ב[[אנגלית]]: ***', ובעברית: **יש ברשותי כל כך הרבה אהבה...**) הוא אלבום האולפן השלישי של הזמרת הקנדית סלין דיון. האלבום יצא לאור ב-7 בספטמבר 1982, על ידי חברת התקליטים Saisons.

עם יציאתו נכנס האלבום אל המקום השלישי במצעד האלבום של קוויבק.

## רקע והפקה
האלבום הופק על ידי רנה אנג'ליל, פרנסואה קוזינו, אדי מרנאיי ורודי פסקה. בעקבות ההצלחה הרבה לה זכה האלבום, הצליחה סלין דיון לזכות בארבעה פרסי Félix. האלבום יצא על גבי תקליטים וקלטות שמע, בדומה לשני אלבומיה הקודמים של דיון.

בקנדה זכה האלבום להצלחה רבה כאשר נמכר שם בלמעלה מ-150,000 עותקים, דבר אשר הקנה לו את תואר אלבום פלטינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
יחסי בורקינה פאסו – ספרד

**יחסי בורקינה פאסו–ספרד** הם היחסים הדיפלומטיים הרשמיים שבין **[[בורקינה פאסו]]** לבין **[[ספרד|ממלכת ספרד]]**.

## היסטוריה
היחסים הדיפלומטיים הרשמיים שבין בורקינה פאסו לבין ממלכת ספרד כוננו ב-27 בנובמבר 1964. בורקינה פאסו לא משתפת פעולה עם ספרד באופן מסורתי ואף אין עזרה הומניטרית ספרדית ישירה מספרד לבורקינה פאסו אלא רק דרך הקרן האירופית לפיתוח. זאת אף על פי שבורקינה פאסו היא מדינה אפריקאית מתפתחת.

## נציגויות דיפלומטיות
* ספרד אינה מיוצגת בבורקינה פאסו בדרג השגרירות. ספרד מיוצגת בבורקינה פאסו בדרג הקונסולרי באמצעות קונסוליה רשמית שהיא מחזיקה בואגאדוגו, בירת המדינה. ספרד האמינה את שגרירותה שבאביג'אן שבחוף השנהב, על בורקינה פאסו הסמוכה.
* בורקינה פאסו אינה מיוצגת בספרד בדרג השגרירות. בורקינה פאסו מיוצגת בספרד בדרג הקונסולרי באמצעות ארבע קונסוליות שהיא מחזיקה במדריד (בירת המדינה), אלמריה, ברצלונה, וקאסטיון דה לה פלאנה. בורקינה פאסו האמינה את שגרירותה שבפריז, בירת צרפת, על ספרד הסמוכה.

## קישורים חיצוניים
* Ficha de Burkina Faso, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
Les chemins de ma maison

**** (באנגלית: **The Paths of My House**, ובעברית: **השבילים של הבית שלי**) הוא אלבום האולפן הרביעי של הזמרת הקנדית סלין דיון. האלבום יצא לאור ב-7 בספטמבר 1983, על ידי חברת התקליטים Saisons.

עם יציאתו נכנס האלבום אל המקום הראשון במצעד האלבום של קוויבק.

## רקע והפקה
האלבום הופק על ידי רנה אנג'ליל, אדי מרנאיי ורודי פסקה. השיר "Mon ami m'a quittée", שיצא כסינגל הראשון מתוך האלבום, זכה להצלחה חסרת תקדים בקוויבק, כאשר כבש את פסגת המצעד הרשמי של המקום למשך תשעה שבועות.

בקנדה זכה האלבום להצלחה רבה כאשר נמכר שם בלמעלה מ-100,000 עותקים, דבר אשר הקנה לו את תואר אלבום זהב.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
Chants et contes de Noël

**Chants et contes de Noël** (באנגלית: **Christmas Songs and Tales**, ובעברית: **שירי וסיפורי חג המולד**) הוא אלבום האולפן החמישי של הזמרת הקנדית סלין דיון. האלבום יצא לאור ב-3 בדצמבר 1983, על ידי חברת התקליטים Saisons. האלבום הוא אלבום חג המולד השני של דיון.

עם יציאתו נכנס האלבום אל המקום ה-17 במצעד האלבומים של קוויבק.

## רקע והפקה
האלבום הופק על ידי רנה אנג'ליל, אדי מרנאיי, רודי פסקל ואן רני. אלבום חג המולד הזה יצא לאחר שנתיים מצאת אלבום חג המולד הראשון של דיון, Céline Dion chante Noël. האלבום מכיל בתוכו שירים וסיפורים.

אלבום חג המולד כולל בתוכו ביצועים מחודשים של דיון לשירים מוכרים כדוגמת "Promenade en traîneau" ו-"Joyeux Noël".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-1983
קטגוריה:אלבומי סלין דיון
קטגוריה:אלבומים בצרפתית
Du soleil au cœur

**Du soleil au cœur** (באנגלית: **Sunshine in the Heart**, ובעברית: **שמש בתוך הלב**) הוא אלבום האוסף הראשון של הזמרת הקנדית סלין דיון. אלבום האוסף יצא לאור ב-20 בספטמבר 1983, על ידי חברת התקליטים Pathé-Marconi.

עטיפת האלבום נלקחה מהעטיפה המקורית של האלבום Les chemins de ma maison, אשר יצא באותה השנה גם כן.

## רקע והפקה
האלבום הופק על ידי רנה אנג'ליל, אדי מרנאיי ורודי פסקה. בשנת 2002, יצא אלבום האוסף מחדש על גבי תקליטור בצרפת. שש שנים לאחר מכן, הוציאה דיון בפעם השלישית את האלבום, במהדורה מחודשת בשווייץ, שהופצה על גבי תקליטור גם כן.

מתוך האלבום יצא הסינגל "D'amour ou d'amitié", והסינגל "Mon ami m'a quittée".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
מוריס פרחי

**מוריס פרחי** (באנגלית: **Moris Farhi**; 5 ביולי 1935 – 5 במרץ 2019) היה סופר בריטי ממוצא יהודי-טורקי.

## ביוגרפיה
פרחי נולד למשפחה יהודית ספרדית באנקרה, טורקיה, בשנת 1935. הוא סיים את לימודיו בבית הספר התיכון הפרטי רוברט קולג' באיסטנבול בשנת 1954 והגיע לבריטניה באותה שנה. למד באקדמיה המלכותית לאמנות הדרמה, סיים את לימודיו בשנת 1956 והתיישב בלונדון. אחרי קריירה קצרה כשחקן, הוא החל לכתוב. הוא כתב כמה רומנים, בהם ילדי הקשת ומסע דרך השממה. שיריו הופיעו בפרסומים רבים בבריטניה, בארצות הברית ובאירופה ובאנתולוגיה של משוררים יהודים מהמאה העשרים, "קולות בתוך התיבה" (1979). פרחי גם פרסם סיפורים קצרים באנתולוגיות ובמגזינים בבריטניה, בארצות הברית ופולין. כתב תסריטי טלוויזיה רבים. עבודותיו של פרחי תורגמו לערבית, הולנדית, צרפתית, גליציאנית, גרמנית, יוונית, עברית, איטלקית, פולנית, רומנית וטורקית. הוא תרם חלק מהספרייה האישית שלו, המורכבת מ-19,000 ספרים, לאוניברסיטת בואזיצ'י.
## מספריו בעברית
* **ילדי הקשת בענן**, תרגום מאנגלית בועז וייס, ספריית מעריב, הד ארצי הוצאה לאור, 2001.
* **טורקי צעיר**, תרגום מאנגלית יפתח הלרמן-כרמל, הוצאת כרמל, 2010.

## קישורים חיצוניים
* 
* 

## הערות שוליים

קטגוריה:חברי האגודה המלכותית לספרות
קטגוריה:בוגרי האקדמיה המלכותית לאמנות הדרמה
קטגוריה:חברים במסדר האימפריה הבריטית
קטגוריה:סופרים יהודים בריטים
קטגוריה:סופרים יהודים טורקים
קטגוריה:בריטים שנולדו ב-1935
קטגוריה:בריטים שנפטרו ב-2019
ירון חדד

**ירון חדד** (נולד ביוני 1959) הוא שחקן וזמר ישראלי בעברו.

## ביוגרפיה
ירון חדד נולד למשפחה יוצאת תימן בראשון לציון, הוריו התגרשו לפני לידתו. למד בבית הספר "חביב" בעיר.

הוא שירת בלהקת פיקוד דרום בין היתר עם חנוך רוזן, דורון מזר, אבי דור ועירית ענבי.

לאחר השירות הצבאי הצטרף ל"להקת קסם" שהתחרתה בשנת 1982 בקדם אירוויזיון עם השיר "בומרנג", ושנה לאחר מכן התחרתה שוב בקדם אירוויזיון עם השיר "האגדה על בל". בין חברי ההרכב הייתה גם עירית ענבי.

בשנות ה-80 השתתף בתשדיר השירות המיתולוגי של מועצת הפירות "קח עוד תפוז אתה יודע למה".

הוא גם שיחק במחזמר "ברנשים וחלומות" ובמחזמר "אל תרדי ממני" בבית לסין.

בקדם אירוויזיון 1987 שר את השיר "אולי הלילה" והגיע למקום האחרון.

הוא שיחק ב"סוויני טוד" בתפקיד טובי (טוביאס) ובמחזמר "עלובי החיים" בתיאטרון הקאמרי, השתתף במופע "הלהקות חוזרות" ושיחק בהצגות ילדים.

בקדם אירוויזיון 1992 הופיע עם השיר "זודיאק". השיר הגיע למקום התשיעי בלבד, אך הפך ללהיט. לאחר מכן הוציא ירון חדד את אלבום הבכורה, שהיה אלבומו היחיד ונקרא בשם "זודיאק".

בהמשך פרש חדד מעולם הבידור. בין היתר היה בעלים של פלאפליה בראשון לציון.

בשנת 2019 התארח בתוכנית הבידור מה נסגר?, שם חידש עם רועי בר נתן את שירו "זודיאק" במסגרת סדרת תוכניות מיוחדות לרגל האירוויזיון בישראל.

## חיים אישיים
חדד נשוי לג'יין, אחות בחדר ניתוח, ולהם שתי בנות.

## קישורים חיצוניים

## הערות שוליים

קטגוריה:זמרים ישראלים
קטגוריה:שחקנים ישראלים
קטגוריה:מתמודדי קדם-האירוויזיון
קטגוריה:משתתפי פסטיבל שירי הילדים
קטגוריה:חברי מקהלת צה"ל
קטגוריה:חברי להקת פיקוד הדרום
קטגוריה:ישראלים שנולדו ב-1959
מפרץ בוקה

**מפרץ בוקה** (באנגלית: **Bouquet Bay**) הוא מפרץ שרוחבו 11 קילומטרים, הממוקם בין האי לייז', לבין צפון האי בראבנט בארכיפלג פאלמר שבאנטארקטיקה.

## היסטוריה
### גילוי המפרץ
המפרץ התגלה על ידי המשלחת הצרפתית השלישית לאנטארקטיקה (בין השנים 1903–1905) בראשות ז'אן-באטיסט שארקו.

### מקור השם
שארקו קרא לאי עם שמו של ז'אן בוקה דל לה גרי (Jean Bouquet de la Grye), מהנדס הידרוגרפי צרפתי וחבר בוועדה שפרסמה את התוצאות המדעיות של המשלחת.

## קישורים חיצוניים
* מפרץ בוקה באתר הסקר הגאולוגי של ארצות הברית
* מפרץ בוקה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרץ, וציון מקום האתרים שסביבו באתר copernix

## הערות שוליים

בוקה
יחסי אוסטריה–קזחסטן

**יחסי אוסטריה–קזחסטן** הם היחסים הדיפלומטיים הרשמיים שבין **[[אוסטריה|רפובליקת אוסטריה]]** לבין **[[קזחסטן|רפובליקת קזחסטן]]**.

## היסטוריה
היחסים הדיפלומטיים הרשמיים המתקיימים בין רפובליקת אוסטריה לרפובליקת קזחסטן הם יחסים דיפלומטיים מלאים. אוסטריה הכירה בעצמאותה של קזחסטן מברית המועצות ב-18 בינואר 1992, כשלושה חודשים לאחר שזכתה בה. החל מההכרה האוסטרית בעצמאות עד חודש לאחר מכן התקיימו מגעים בין נציגי שתי המדינות שבסופם, ב-19 בפברואר, כוננו היחסים הדיפלומטיים הרשמיים שבין שתי המדינות.

שתי המדינות הקימו ועדה קבועה אוסטרית-קזחית הממונה על היחסים הדיפלומטיים בין שתי המדינות ואחראית לשיתוף הפעולה שלהן בנושאים: כלכלה, חקלאות, אקולוגיה, תעשייה, טכנולוגיה וסחר. הוועדה נוהגת לקיים ועידות שונות בשתי המדינות ולקיים בהן דיונים רבים בנושאים שונים. בין שתי המדינות גם שיתוף פעולה תרבותי כאשר אוסטריה וקזחסטן מקיימות פרויקטים תרבותיים שונים במדינה השנייה.

## ביקורים רמי דרג
### מאוסטריה לקזחסטן
* היינץ פישר, נשיא אוסטריה (2010)

### מקזחסטן לאוסטריה
* נורסולטן נזרבייב, נשיא קזחסטן (1993, 2000, 2004, 2012)

## נציגויות דיפלומטיות
* קזחסטן מיוצגת באוסטריה בדרג השגרירות באמצעות שגרירות רשמית שהיא מחזיקה בווינה, בירת המדינה. קזחסטן מיוצגת באוסטריה גם בדרג הקונסולרי באמצעות חמש קונסוליות שהיא מחזיקה בערים: אינסברוק, גראץ, לינץ, ברגנץ וזלצבורג.
* אוסטריה מיוצגת בקזחסטן בדרג השגרירות באמצעות שגרירות רשמית שהיא מחזיקה בנור-סולטן, בירת המדינה. אוסטריה מיוצגת בקזחסטן גם בדרג הקונסולרי באמצעות קונסוליה רשמית שהיא מחזיקה בעיר אלמטי.

## קישורים חיצוניים

* KAZAKHSTAN-AUSTRIA RELATIONS, אתר משרד החוץ של קזחסטן

## הערות שוליים

קטגוריה:ערכים ללא קטגוריות פיזיות - יחסי חוץ
מלחמת העולמות (סדרת טלוויזיה אמריקאית, 2019)

**מלחמת העולמות** (באנגלית: **War of the Worlds**) היא סדרת טלוויזיה צרפתית-אמריקאית משנת 2019, שהופקה על ידי סרטי פוקס וחברת הבת של אולפני Studio Canal, חברת Urban Myth Films.

את הסדרה כתב האוורד אוברמן, וביימו ג'יל קולייר וריצ'רד קלארק. הסדרה מהווה עיבוד לרומן מאת ה.ג. וולס בעל אותו שם והיא העיבוד הטלוויזיוני השלישי לרומן של וולס. "מלחמת העולמות" מורכבת משלוש עונות בנות שמונה פרקים כ"א, ועלתה לראשונה לשידור בצרפת ב-28 באוקטובר 2019.

העונה הראשונה מורכבת משמונה פרקים, והוקרנה בבכורה ב-28 באוקטובר 2019. עונה שנייה בת שמונה פרקים עלתה לראשונה ב-17 במאי 2021. הסדרה חודשה לעונה שלישית ביולי 2021, ואשר עלתה ב-8 באוקטובר 2022.

## תקציר עלילת הסדרה
הסדרה תתרחש באירופה של ימינו, בדומה לסרטו של סטיבן שפילברג משנת 2005, אך היא מגוללת מחדש את קורות הרומן הקלאסי של וולס: כאשר אסטרונומים מזהים יצור מגלקסיה אחרת, הם מבינים שזוהי הוכחה מוחלטת לחיים אינטליגנטיים חוצניים. אוכלוסיית כדור הארץ ממתינה למגע נוסף עמם, אך אינה צריכה לחכות זמן רב. תוך ימים, האנושות מושמדת, אך נותרים כסי התנגדות בודדים שנותרו בעולם הנטוש. כאשר ספינות חייזרים מופיעות בשמיים, הניצולים תוהים מי הם התוקפים הללו ומדוע הם נחושים להשמידם.

## צוות השחקנים

## הפקה
### פיתוח
"מלחמת העולמות" מופק על ידי פוקס ו-StudioCanal. חברת AGC Television מממנת את הסדרה במשותף ואחראית להפצתה.

ז'יל קולייר וריצ'רד קלארק ביימו כל אחד ארבעה פרקים של הסדרה, כשקולייר ביים את ארבעת הפרקים הראשונים וקלארק את ארבעת הפרקים האחרונים. את הסדרה כתב הווארד אוברמן. הסדרה מופקת על ידי אוברמן, ג'וליאן מרפי וג'וני קאפס.

### ליהוק
גבריאל ביירן ואליזבת' מק'גוברן מככבים בסדרה, ומצטרפים אליהם דייזי אדגר-ג'ונס, סטפן קילארד, אדל בנצ'ריף, גיום גואי, ליאה דרוקר ונטשה ליטל. גרג קיניר היה אמור במקור לככב, בינואר 2019, אך הוא ויתר בשל לוח זמנים צפוף.

### צילומים
ההפקה התקיימה בבריטניה, צרפת ובלגיה. הסדרה צולמה בבריסטול במרץ 2019 וכן צולמה בקארדיף, ניופורט ובלונדון.

## שחרור
"מלחמת העולמות" מורכבת משתי עונות בנות שמונה פרקים כל אחת. הסדרה שודרה לראשונה בבלגיה ב-29 באוקטובר 2019 ולאחר מכן שוחררה ברוב חלקי אירופה ואפריקה בין 30 באוקטובר ל-18 בדצמבר 2019.

רשת Canal + ו-Fox Networks Group מחזיקות בזכויות ההפצה באירופה ובאפריקה. חברת AGCCTelevision אחראית להפצת הסדרה לשוק בצפון אמריקה ומפיצה במשותף עם StudioCanal לאמריקה הלטינית, אסיה, אוסטרליה, ניו זילנד והמזרח התיכון. הסדרה שודרה בערוצי הטלוויזיה של פוקס ביותר מחמישים מדינות.

## קישורים חיצוניים
* 

## הערות שוליים

קטגוריה:מלחמת העולמות
קטגוריה:סדרות מדע בדיוני אמריקאיות
קטגוריה:תוכניות טלוויזיה בשפה הצרפתית
קטגוריה:סדרות טלוויזיה אמריקאיות שעלו לשידור בשנת 2019
קטגוריה:סדרות טלוויזיה צרפתיות שעלו לשידור בשנות ה-2010
Chromebit

**Chromebit** הוא דונגל שמריץ את מערכת ההפעלה של גוגל Chrome OS. כאשר מחובר הדונגל באמצעות חיבור HDMI, הוא משוקף על המסך מחשב אישי. כמו כן הוא מאפשר הוספת עכבר ומקלדת בחיבור אלחוטי מסוג Wi-Fi או Bluetooth. המוצר הושק בסוף מרץ 2015 והחל להישלח לצרכנים בנובמבר אותה שנה.

## שימושיות
Chromebit מריץ באמצעות חיבור HDMI את מערכת ההפעלה הקניינית Chrome OS על כל צג מכשיר שאליו הוא מחובר. מערכת ההפעלה הזו תומכת לרוב ביישומים מסוג אחד, דפדפנים, תוך הסתמכות רבה על חיבור לאינטרנט לצורך אחסון נתונים.

ל-Chromebit דמיון שטחי ל-Chromecast, אך בעוד ה-Chromecast מיועד להציג תמונות על טלוויזיות או מסך גדול אחר, ה-Chromebit משמש כמחשב אישי. המכשיר מתחרה בעיקר נגד ה־Intel Compute Stick, שמציע חיבור למערכת ההפעלה Windows 8.1 ואובונטו.

## טכנולוגיה
במפרט, דומה ה-Chromebit למחשבי הכרומבוק. הוא כולל Wi Fi בתקן 802.11, Bluetooth 4.0 ואף יציאת USB 2.0 בקצה אחד.

## ראו גם
* Chromebook
* מחשוב ענן

## קישורים חיצוניים

## הערות שוליים

קטגוריה:גוגל
קטגוריה:דגמי מחשבים
קטגוריה:מכשירים שהושקו ב-2015
פארק היורה - יצורים פרהיסטוריים

בסדרת המדע הבדיוני **[[פארק היורה (זיכיון)|פארק היורה]]** מאת מייקל קרייטון הכוללת שני ספרים ושישה סרטים המבוססים עליהם (נוסף על סרטי הספין אוף - הקרב בביג רוק ופרולוג עולם היורה: עולם חדש), ישנם שלל רב של בעלי חיים פרהיסטוריים אשר שובטו באמצעות חילוץ DNA מיתושים שנלכדו בענברים. את ה-DNA חילצה חברת הנדסה גנטית ובאמצעות מילוי של פערים בידי חיות מודרניות כמו צפרדעים ודיונונים ליצירה של דינוזאורים שכולם הונדסו כנקבות ומשמשים כאטרקציות תיירות בפארק. עם זאת עקב האירועים דינוזאורים ויצורים שונים השתחררו וגרמו לנזקים רבים אשר הניעו את העלילה.

## הדינוזאורים והיצורים הקדומים המופיעים בסרטים ובספרים
למרות שם הסדרה, רבים מהיצורים לא היו קיימים בתור היורה אלא בתור הקרטיקון ומספר יצורים שהוזכרו בספר בכלל לא חיו במזוזואיקון למשל הסמילודון והמגאנוירה.

**בסרטים**:
טבלה זו מציגה את הדינוזאורים ושאר היצורים המופיעים בכל הסרטים והסדרות הנלוות:

**בספרים**:
טבלה זו מציגה את הדינוזאורים ושאר היצורים המופיעים בשני הספרים:

## הערות שוליים

* יצורים
אפריקה ברן

**אפריקה ברן** (באנגלית: **AfrikaBurn**) הוא אירוע רשמי של ברנינג מן אזורי המתקיים מדי שנה באפריל-מאי בפארק הלאומי טוואנקה קארו בדרום אפריקה מאז שנת 2007. הוא מתרכז בבניית יצירות אמנות זמניות בסביבה חצי מדברית, שחלקן נשרפות לקראת סוף האירוע. רבים מהנוכחים לובשים תלבושות משוכללות וססגוניות ויוצרים "כלי רכב מוטנטים" אומנותיים.

## היסטוריה
פסטיבל אפריקה ברן הוקם בשנת 2007 על ידי פול יורגנסן כחברה ללא מטרות רווח, מתוך כוונה שהיא תשמש כלי ליצירה ותיאום של אירוע ברנינג מן אזורי עצמאי של דרום אפריקה.

פול יורגנסן השתתף בכמה פסטיבלים של ברנינג מן והתחבר עם לארי הארווי ומשפחת ברנר, הוא נסע לדרום אפריקה לראות את הוריו ובמטרה ליצור במה אמנותית כדי לאחד ולהפגיש את הדרום אפריקאים במקום אחד ללא פוליטיקה. חברו מבית הספר רוברט וויינק הייתה הבחירה הטבעית עבורו לשיתוף פעולה, עם רקע עשיר באמנות וגלריות. רוברט וויינק התקשר גם עם ליאן ויסר, והבין שהידע המשמעותי שלה בסצנת האמנות המקומית וניסיונה ביחסי ציבור ומעצבת מסיבות יתרום לקידום הפרויקט. לקח כמעט שנתיים של טווייה ופיתוח מאחורי הקלעים על ידי השלושה הללו, לפני שהאירוע הראשון התרחש.

החברים המייסדים של החברה היו פול יורגנסן, רוברט וויינק וליאן ויסר, מייק סאס-רולפס יחד עם ריצ'רד בושר ומוניק שייס.

האירוע מתקיים מאז 2007, כאשר כל האירועים עד כה נערכו בחווה פרטית בשם סטונהנג'(Stonehenge), הסמוכה לפארק הלאומי טוואנקה קארו (Tankwa Karoo). החווה מאוד מבודדת מכיוון שהיא ממוקמת באמצע הדרך לאורך כביש R355 במחוז הכף הצפוני של דרום אפריקה.

האירוע נקרא במקור Afrika Burns, אולם בגלל החשש כי שמו יכול להיות בעל השלכות שליליות אפשריות, הייתה קריאה פומבית להצעות לשם חדש. ב־16 ביולי 2008 הוכרז רשמית השם החדש AfrikaBurn. השם החדש שומר על זהותו של האירוע, אך פוסל פרשנויות שליליות אפשריות על ידי שינוי השם ממשהו שקורה (burns) לאפריקה, למשהו שקורה ('a 'burn) באפריקה.

הפסטיבל בנוי בצורה של עיגול ענק עם אלפי אוהלים וההליכה היא בצורת שעון המספרים, על הרחוב הראשי, שנקרא "הפלאיה", יכולים לנסוע רק כלי רכב מחופשים..

בשנת 2010 מועדי האירוע השנתי הועברו למוקדם יותר באותה שנה, מכיוון שמזג האוויר ה***סתווי*** מתאים יותר לאירוע, כמו כן אפריקה ברן לא כל כך קרוב לברנינג מן, כדי לאפשר יותר משתתפים מהעולם.

האירוע באפריקה כמו הברנינג מן מקפיד על עשרת העקרונות של הפסטיבל כגון: "לא להשאיר עקבות" (Leave No Trace), חופש, ביטוי עצמי, א- מסחריות, הסתמכות עצמית ומאמץ קהילתי והוסיף עוד עיקרון של 'כל אחד מלמד אחד', כדי לעודד שיתוף ידע של הקהילה על מנת להבטיח צמיחה שלה.

אסור להשתמש בכסף באתר הקמפינג של האירוע מכיוון ששום דבר לא מוצע למכירה, אם אנשים זקוקים למשהו הם או שהם סוחרים עם משהו אחר או פשוט מבקשים אותו. אין להכניס חיות מחמד לאירוע, עיקרון זה נובע מדאגות לביטחונם של בעלי החיים (רעשים חזקים וסביבה בעייתית), ושל המשתתפים. בנוסף זיקוקים ופנסי אש אינם מותרים.

הוא נחשב לאירוע השלישי בגודלו בעולם מבין אירועי הברן הקיימים.

## קישורים חיצוניים

* 
* 

## הערות שוליים

קטגוריה:פסטיבלי אמנות
קטגוריה:דרום אפריקה: תרבות
The Video Collection 93:99

***The Video Collection 93:99*** (בעברית: **אוסף הווידאו מ-1993 עד 1999**) הוא אלבום הווידאו השני של הזמרת מדונה אשר יצא ב-2 בנובמבר 1999. אלבום הווידאו יצא לאור על ידי חברות התקליטים של האחים וורנר ותחת חברות הבת שלהם "Warner Music Vision" ו-"Warner Reprise Video".

אלבום הווידאו מכיל אוסף של קליפים של מדונה לשירים שיצאו מ-1993 ועד צאת האלבום. במקור האלבום היה אמור להיקרא *The Video Collection 92–99*, אך לבסוף הוחלט להוריד את הקליפ לשיר "Erotica" בשל תכניו המיניים ובכך בעצם לא נשארו קליפים משנת 1992 ולכן שם האלבום שונה (ובמקומו מדונה שמה את הקליפ לשיר "The Power of Good-Bye").

## רקע, ביקורת והצלחה
האלבום כולל 14 קליפים שנבחרו על ידי מדונה עצמה שלטענתה אלו היו העבודות הטובות ביותר שלה. האלבום זכה לביקורות חיוביות. הרבה מהמבקרים שיבחו את מדונה על היכולות האומנויות שלה ועל היכולת שלה להמציא את דמותה מחדש בכל פעם.

מבחינה מסחרית האלבום זכה להצלחה, הוא הגיע למעמד פלטינה כפולה בבריטניה, למעמד פלטינה בארצות הברית וארגנטינה ולמעמד זהב בברזיל. בשנת 2000 לאלבום יצאה מהדורה נוספת בשם *The Ultimate Collection*, אשר כוללת גם את האלבום הזה וגם את אלבום האוסף *[[The Immaculate Collection]]*.

## מיקומי שיא
כל מצעדי האלבומים שלהלן, הם מצעדי אלבומי וידאו בלבד, ובהם מדונה הצליחה לכבוש פסגות מצעדים רבות.

## מכירות

## קישורים חיצוניים

## הערות שוליים

קטגוריה:אלבומי אוסף מ-1999
קטגוריה:אלבומי וידאו מ-1999
קטגוריה:אלבומי וידאו של מדונה
קטגוריה:אלבומי אוסף של מדונה
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי וידאו באנגלית
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
הירש גודמן

**הירש גודמן** (באנגלית: **Hirsch Goodman**) הוא עיתונאי ומזרחן ישראלי. משמש כעמית מחקר בכיר במכון למחקרי ביטחון לאומי ומרכז יפה למחקרים אסטרטגיים באוניברסיטת תל אביב, שם הוא מנהל את תוכנית ברונפמן באסטרטגיית מידע.

## ביוגרפיה
גודמן נולד בדרום אפריקה ב-1946 ועלה לישראל ב-1965.

משנת 1975 ועד 1986 היה הכתב לענייני צבא וביטחון של הג'רוזלם פוסט, במקביל היה עורך תורם ל-U.S. News & World Report, כתב מיוחד של הניו ריפבליק ושל הסאנדיי טיימס הלונדוני בירושלים. היה חבר הנהלת אגודת העיתונאים ירושלים.

משנת 1986 ועד 1989 שימש כעמית מחקר במכון וושינגטון למדיניות המזרח התיכון.

בשנת 1990, הקים את כתב העת הדו-שבועי ג'רוזלם ריפורט ושימש כעורך ראשי משותף של המגזין במשך שמונה שנים. לאחר שהקו המדיני של הג'רוזלם פוסט הפך מזוהה עם הימין השמרני, בעקבות רכישת העיתון בידי קבוצת "הולינג'ר" של איל העיתונות קונרד בלק, גודמן שכנעה קבוצה של עיתונאים בעיתון להצטרף אליו. בשנת 1998 רכשה "הולינג'ר" גם את הג'רוזלם ריפורט שנקלעה לקשיים כספיים והוא פרש מהעיתון.

משנת 2000 שימש כעמית מחקר בכיר במרכז יפה למחקרים אסטרטגיים באוניברסיטת תל אביב.

## חיים אישיים
גודמן גר בירושלים עם אשתו וארבעת ילדיו.

## ממאמריו
* 
* 
* 
* 
* 

## קישורים חיצוניים
* 

## הערות שוליים

קטגוריה:ישראלים ילידי דרום אפריקה
קטגוריה:סגל הג'רוזלם פוסט
קטגוריה:ישראלים שנולדו ב-1946
Mélanie

**Mélanie** (בעברית: **מלאני**) הוא אלבום האולפן השישי של הזמרת הקנדית סלין דיון. האלבום יצא לאור ב-22 באוגוסט 1984, על ידי חברת התקליטים TBS. מתוך האלבום יצאו שלושה סינגלים: "Une colombe", "" ו-"Un amour pour moi".

עם יציאתו נכנס האלבום אל המקום הראשון במצעד האלבום של קוויבק.

## רקע והפקה
האלבום הופק על ידי רנה אנג'ליל, אדי מרנאיי, רודי פסקה, פול באילרגיון ומרסל לפבר. בעקבות הצלחתו של האלבום, הצליחה דיון לזכות בחמישה פרסי Felix. היא זכתה בקטגוריות "האלבום הנמכר ביותר", "השיר הנמכר ביותר" ובשלוש נוספות.

בקנדה זכה האלבום להצלחה רבה כאשר נמכר שם בלמעלה מ-50,000 עותקים, דבר אשר הקנה לו את תואר אלבום זהב.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
דרלאן רומאני

**דרלאן רומאני** (בפורטוגזית: **Darlan Romani**; נולד ב-9 באפריל 1991) הוא אתלט ברזילאי, אלוף העולם באולם (בלגרד 2022), אלוף המשחקים הפאן-אמריקאיים (לימה 2019), פעמיים ברציפות אלוף דרום אמריקה (אסונסיון 2017 ולימה 2019) ושיאן דרום אמריקה בהדיפת כדור ברזל.

## ביוגרפיה
רומאני החל להתאמן בהדיפת כדור ברזל בגיל 13, בעידודו של אחיו. התחרות הבינלאומית הראשונה בה התחרה הייתה אליפות העולם לנוער שנערכה במונקטון בשנת 2010, בה סיים שביעי לאחר שהדף למרחק של 18.58 מטר.

בשנת 2012 זכה רומאני במדליה בינלאומית ראשונה, כשסיים שלישי באליפות איברו-אמריקה שנערכה בוונצואלה, לאחר שהדף את כדור הברזל למרחק של 18.93 מטר. באותה שנה, שבר רומאני את השיא הבריזלאי ארבע פעמים, כשלבסוף העמידו על 20.48 מטר.
שנה לאחר מכן, באליפות דרום אמריקה שנערכה בקרטחנה זכה רומאני במדליית כסף בתוצאה של 19.64 מטר.

### 2014
באליפות איברו-אמריקה שנערכה באוגוסט, זכה רומאני במדליית כסף, לאחר שהדף למרחק של 19.64 מטר. חודשיים לאחר מכן ניצח רומאני באליפות ברזיל לאחר שקבע שיא ברזילאי חדש של 20.84 מטר.

### 2015
באליפות דרום אמריקה שנערכה בלימה בחודש יוני, זכה רומאני במדליית הכסף בתוצאה של 20.32 מטר. חודש לאחר מכן סיים שישי במשחקים הפאן-אמריקאיים שנערכו בטורונטו, לאחר שקבע תוצאה של 19.74 מטר.

באליפות העולם שנערכה בבייג'ינג בחודש אוגוסט, סיים רומאני במקום ה-15 בשלב המוקדמות לאחר שהדף את כדור הברזל למרחק של 19.86 מטר, ופיספס בשמונה סנטימטרים בלבד את העלייה לגמר.

### 2016
באולימפיאדת ריו דה ז'ניירו (2016) הוא סיים במקום חמישי בהדיפת כדור ברזל בשיא לאומי חדש של 21.02 מטר

### 2021
באולימפיאדת טוקיו (2020) הוא סיים במקום רביעי בהדיפת כדור ברזל בתוצאה של 21.88 מטר.

### 2022
#### אלוף עולם באולם
באליפות העולם באולם שנערכה בבלגרד, סרביה במרץ 2022 הוא זכה במדליית זהב בהדיפת כדור ברזל בשיא אליפות חדש ובשיא דרום אמריקה חדש של 22.53 מטר, לפני ראיין קראוזר מארצות הברית (22.44 מטר) ותומאס וולש מאוסטרליה שקבע שיא לאומי חדש של 22.31 מטר.

## שיאים אישיים
### אצטדיון
* הדיפת כדור ברזל: 22.61 מטר (2019), **שיא דרום אמריקה** 
### אולם
* הדיפת כדור ברזל: 21.53 (2022), **שיא דרום אמריקה**

## קישורים חיצוניים

## הערות שוליים

קטגוריה:הודפי כדור ברזל
קטגוריה:אתלטים ברזילאים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:ברזילאים שנולדו ב-1991
קטגוריה:הודפי כדור ברזל באולימפיאדת טוקיו (2020)
מילאן טרייקוביץ'

**מילאן טרייקוביץ' ** (בסרבית: **Милан Трајковић**, ביוונית: **Μίλαν Τραΐκοβιτς**; נולד ב-17 במרץ 1992) הוא אתלט קפריסאי יליד סרביה בענפי ריצת 110 מטר משוכות וריצת 60 מטר משוכות.

## קריירה
### 2013
ב-2013, זכה טרייקוביץ' במדליית זהב במשחקי מדינות אירופה הקטנות בלוקסמבורג, לאחר שחצה ראשון עם תוצאה של 14.03 שניות. בהמשך עונת 2013, הוא השתתף באליפות אירופה באתלטיקה עד גיל 23, וסיים במקום השמיני בגמר בתוצאה של 14.22.

### 2015
ב-2015, טרייקוביץ' זכה שוב במדליית זהב במשחקי מדינות אירופה הקטנות, לאחר שניצח עם זמן של 13.86 שניות.

### 2016
באליפות אירופה באתלטיקה 2016, טרייקוביץ' סיים חמישי בגמר בתוצאה של 13.44. באולימפיאדת ריו דה ז'ניירו (2016), טרייקוביץ' החל את השתתפותו בסיבוב הראשון בתוצאה של 13.59 שניות, שהספיקה לו להעפיל לחצי הגמר, בו סיים במקום השני בתוצאה של 13.31 שניות. בגמר, הוא סיים במקום השביעי, עם תוצאה של 13.41. עם העפלתו לגמר, הפך טרייקוביץ' לאתלט הקפריסאי הראשון שמעפיל לגמר בתחרות הזו במשחקים האולימפיים.

### 2017
באליפות אירופה באתלטיקה באולם 2017 (ריצת 60 מטר משוכות) טרייקוביץ' קבע את שיאו האישי בחצי הגמר (7.56 שניות) ועלה לגמר, שם סיים שישי בתוצאה של 7.60 שניות. באליפות העולם באתלטיקה 2017, הוא לא הצליח להעפיל אל הגמר, לאחר שסיים חמישי בחצי הגמר עם תוצאה של 13.32. הוא קבע את שיאו האישי בריצת 110 מטר משוכות (13.25 שניות), בתחרות בלונדון.

### 2018
טרייקוביץ' סיים רביעי במשחקי חבר העמים הבריטי, בתוצאה של 13.42 שניות.
באליפות העולם באתלטיקה באולם 2018, טרייקוביץ' העפיל לגמר לאחר שקבע 7.51 בחצי הגמר. בגמר, טרייקוביץ' זינק מוקדם ובכך פסל.

### 2019
טרייקוביץ' זכה במדליית זהב ב-אליפות אירופה באתלטיקה באולם 2019 (60 מטרים משוכות), לאחר שסיים עם זמן של 7.60 שניות. באליפות העולם באתלטיקה 2019, טרייקוביץ' סיים שמיני בגמר, עם תוצאה של 13.87.

## קישורים חיצוניים

## הערות שוליים

קטגוריה:אתלטים קפריסאים
קטגוריה:אתלטים באולימפיאדת ריו דה ז'ניירו (2016)
קטגוריה:רצים באולימפיאדת טוקיו (2020)
קטגוריה:נושאי דגל קפריסין באולימפיאדה
קטגוריה:ילידי 1992
מלחמת העולמות (סדרת טלוויזיה בריטית, 2019)

**מלחמת העולמות** (באנגלית: **The War of the Worlds**) היא מיני-סדרה דרמה בריטית בת שלושה פרקים שהופקה על ידי חברת Mammoth Screen עבור רשת BBC, בהפקה משותפת עם Creasun Media ו-Red Square. הסדרה היא עיבוד לרומן של וולס בעל אותו השם והיא העיבוד הטלוויזיוני הבריטי הראשון לרומן זה. "מלחמת העולמות" שודרה לראשונה ב-13 באוקטובר 2019 ברשת TVNZ 1 בניו זילנד והיא שודרה בערוצי BBC החל מ-17 בנובמבר 2019.

## תקציר העלילה
הסדרה מתרחשת באנגליה האדוארדית ועוקבת אחר ג'ורג' (רייף ספאל) ובת זוגו איימי (אלינור טומלינסון) כשהם מנסים להתריס נגד החברה ולהתחיל חיים משותפים, אל מול האימה המתהפכת של פלישה חייזרית, תוך שהם נלחמים על חייהם נגד אויב שהוא מעבר להבנתם.

## שחקנים ודמויות

## הפקה
### פיתוח
"מלחמת העולמות" הופקה, כאמור על ידי חברת Mammoth Screen עבור ה-BBC, בהפקה משותפת עם Creasun Media ובשיתוף עם חברת Red Square. 

את הסדרה מביים קרייג ויוירוס, בהפקתו של בטסן מוריס אוונס עם דמיאן טימר כמפיק בפועל לצד פרת'י מווהאלי, פיטר הרנס וקרייג וייווירוס מחברת Mammoth Screen, טומי בולפין מ- BBC,  מינגלו מא מחברת  Creasun Media וג'יימי בראון מ-Red Square .

### צילומים
הצילומים החלו בליברפול באפריל 2018. אתרי הצילום כללו גם את אולם סנט ג'ורג', מישור ליברפול שהפך לאנגליה האדוארדית, אלדון גרוב, ווקסהול, ליברפול שם שימש מבנה נטוש עבור מיקום בלונדון, רחוב סר תומאס, רחוב דייל, איינסדייל וודס, יער דלמיר וכפר בודוורת' הגדולה במחוז צ'שייר.

## הפצה
הסדרה שודרה בשלושה פרקים. חברת Mammoth Screen הודיעה כי הסדרה צפויה לצאת בסוף 2019 והיא שודרה לראשונה ב-13 באוקטובר 2019 בערוץ TVNZ 1 בניו זילנד. 

אולפני ITV Global Entertainment אחראים על ההפצה הבינלאומית של הסדרה. הסדרה נמכרה למדינות אירופה הגדולות ולמדינות אפריקה.

## קישורים חיצוניים
* 

## הערות שוליים

קטגוריה:מלחמת העולמות
קטגוריה:סדרות טלוויזיה בריטיות
קטגוריה:סדרות דרמה תקופתית בריטיות
קטגוריה:סדרות מדע בדיוני בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות טלוויזיה שמתרחשות בלונדון
Les plus grands succès de Céline Dion

***Les plus grands succès de Céline Dion*** (בעברית: **הלהיטים הגדולים של סלין דיון**) הוא אלבום הלהיטים הראשון של הזמרת הקנדית סלין דיון. אלבום הלהיטים יצא לאור ב-17 בספטמבר 1984, על ידי חברת התקליטים TBS.

אלבום הלהיטים יצא לאור לאחר שנה מצאת אלבום האוסף הראשון של דיון, Du soleil au cœur.

## רקע והפקה
אלבום הלהיטים הופק על ידי רנה אנג'ליל, אדי מרנאיי, רודי פסקה ודניאל הטו. אלבום הלהיטים כלל בתוכו את מיטב להיטיה של דיון, אך צוות הניהול שלה החליט כי אף שיר מתוך האלבום Mélanie, שיצא שנה לפני כן, לא יהיה כלול באלבום הלהיטים.

מרבית העותקים שנמכרו מן אלבום הלהיטים, היו בקוויבק.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
La prima cosa bella

"**La prima cosa bella**" (בעברית: "**הדבר היפה הראשון**") הוא שיר שכתבו ניקולה די בארי ומוגול. השיר הגיע למקום השני בפסטיבל סן רמו בשנת 1970, בביצוע כפול של די בארי ושל להקת ריקי אה פוברי.

הגרסה של די בארי הגיעה לראש מצעד הפזמונים האיטלקי.

## הקלטה
לוצ'ו בטיסטי שמע את השיר והציע לדי בארי להקליט גרסת דמו, בה הוא ניגן בגיטרה, בליווי פרנץ די צ'וצ'ו, דמיאנטו דאטולי, אנדראה סאקי ופלביו פרמולי, מוזיקאים ששיתפו פעולה עם בטיסטי בהקלטות. המעבד ג'אנפרנקו רברברי  החליט להשתמש בגרסה זו כבסיס, והוסיף לה תזמורת מיתרים בניצוחו. בתכנון הראשוני בפסטיבל סן רמו השיר היה אמור להיות מבוצע על ידי די בארי יחד עם ג'אני מורנדי, שאחרי ההקלטה החליט לוותר על השיר.

## השפעה
ב-2008 נכלל הביצוע של ריקי אה פוברי בפסקול הסרט "Il Divo" בבימויו של פאולו סורנטינו. ב-2010 ביים פאולו וירצי סרט בשם "La prima cosa bella" כשם השיר. גרסה חדשה של השיר בביצוע הזמרת האיטלקית-מרוקאית, מליקה איאנה, נכללה בפסקול הסרט, והגיעה למקום החמישי במצעד הפזמונים האיטלקי.

## רשימת רצועות
### הגרסה של ניקולה די בארי
; סינגל 7"

# "La prima cosa bella" (ניקולה די בארי, מוגול)
# "...e lavorare" (ניקולה די בארי, מוגול)

### הגרסה של ריקי אה פוברי
; סינגל 7"

# "La prima cosa bella" (ניקולה די בארי, מוגול)
# "Due gocce d'acqua" (פרנקו קליפאנו, אנג'לו סוטג'ו, פרנקו גאטי)

## קישורים חיצוניים

## הערות שוליים

קטגוריה:שירי פסטיבל סן רמו 1970
קטגוריה:שירים באיטלקית
קטגוריה:שירים על יופי
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת RCA רקורדס
Les oiseaux du bonheur

***Les oiseaux du bonheur*** (בעברית: **ציפורי השמחה**) הוא אלבום האוסף השני של הזמרת הקנדית סלין דיון. אלבום האוסף יצא לאור בשנת 1984, על ידי חברת התקליטים Pathé-Marconi.

בסמוך לצאתו של אלבום האוסף, הוציאה דיון את אלבום הלהיטים הראשון שלה, Les plus grands succès de Céline Dion.

## רקע והפקה
אלבום האוסף הופק על ידי אדי מרנאיי, רודי פסקה, והיה לאלבום הראשון של דיון אשר לא הופק על ידי רנה אנג'ליל. אלבום זה מכיל שירים שונים של דיון, אשר יצאו מתחילת הקריירה שלה, ועד אותה התקופה בה יצא. בשונה מ-Les plus grands succès de Céline Dion, אלבום אוסף זה כלל בתוכו שירים מ-Mélanie.

מתוך אלבום האוסף יצא הסינגל "Mon rêve de toujours", אשר הצליח להגיע בשיאו אל המקום הרביעי במצעד השירים של קוויבק.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
המטרה מקדשת

**המטרה מקדשת** הוא מותחן ריגול רב-מכר מאת הסופר יריב ענבר (שם עט), איש קהיליית המודיעין הישראלית, שיצא לאור בשנת 2016 בהוצאת ידיעות ספרים. הספר הוא רומן הביכורים של הסופר, אשר זהותו האמיתית נאסרה לפרסום לאחר דיון שנערך בוועדת השרים למתן היתר לפרסומים. בשנת 2019 זכה הספר לאות הספרותי "ספר זהב", שמוענק על יד ההתאחדות להוצאות לאור לספר שנמכר בלמעלה מעשרים אלף עותקים.

## עלילת הספר
גיבור הספר הוא אורי ורד, איש שב"כ בעברו, ומפקד יחידת הפעלת הסוכנים, יחידה 504, של חיל המודיעין. הודעת פקס אנונימית מתקבלת בלשכת ראש הממשלה ובה איום לפרסם את שמו של סוכן בכיר של מדינת ישראל המכונה 'טבסקו', אלא אם יענה ראש הממשלה להצעת חמאס לעסקת חילופי שבויים להחזרת חייל חטוף בשם אליעד שגיא. ורד, הפועל תוך מידור מפרטי האיום המלאים מנסה להציל את חייו של הסוכן, אשר מהווה מקור אסטרטגי ייחודי לכיסוי פרויקט 'סהרה' במדינת אויב ערבית המכונה 'אכדיה'.

בספר מוצגים לבטיהם של בכירי המערכת המדינית בשאלת שחרור האסירים מחד והגנה על חייו של הסוכן האסטרטגי מנגד. הספר עוסק בחקירת זהות שולח הפקס המסתורי אשר נערכת במקביל בישראל על ידי שירות הביטחון הכללי ובאירופה על ידי "המוסד".

## קישורים חיצוניים
* דף הספר, באתר ידיעות ספרים.
* 
* ריאיון עם המחבר בערוץ 2, ערוץ היוטיוב של יריב ענבר, 12 ביוני 2017.
* 
* רשימת זוכי אות ״ספר זהב״ באתר התאחדות בעלי הוצאות הספרים בישראל.
* 
* 

## הערות שוליים

קטגוריה:מותחנים בעברית
קטגוריה:קהילת המודיעין הישראלית בתרבות ובאמנות
קטגוריה:ספרי ידיעות ספרים
קטגוריה:ספרים ישראליים
ריצ'רד ג'ול (סרט)

**ריצ'רד ג'ול** (באנגלית: **Richard Jewell**) הוא סרט דרמה אמריקאי בבימויו של קלינט איסטווד, המגולל את סיפורו של מאבטח אמריקאי העובד ב-AT&T, ריצ'רד ג'ול, אותו מגלם פול וולטר האוזר, שמציל בגבורה חיי אזרחים מפצצה באולימפיאדת 1996, אך הוא מואשם כחשוד שלא בצדק על ידי עיתונאים והתקשורת הרואים בו חשוד מרכזי. לצד האוזר מככבים גם סם רוקוול, קתי בייטס, ג'ון האם ואוליביה ויילד.

הסרט יצא לאקרנים ב-13 בדצמבר 2019 בארצות הברית, על ידי האחים וורנר.

## תקציר עלילת הסרט
הסרט מתעד את אירועי חייו של ריצ'רד ג'ול לאחר שחשף את המזימה שהביאה להפצצה בפארק האולימפי. אף על פי שסייע בפינוי אזרחים, ג'ול נחשב לחשוד ועובר חקירות על ידי הבולשת הפדרלית ושמו מוכפש על ידי אמצעי התקשורת בארצות הברית.

## שחקנים ודמויות

## הפקה
הפרויקט הוכרז בפברואר 2014 כאשר לאונרדו דיקפריו וג'ונה היל עבדו יחד כדי להפיק את הסרט, כאשר היל אמור היה לגלם את ג'ול, ודיקפריו את עורך דין שעזר לג'ול לנווט בין אמצעי התקשורת שהכפישו אותו. פול גרינגראס החל במשא ומתן כדי לביים את הסרט עם בילי ריי שכתב את התסריט.

באפריל 2015, גרינגראס כבר לא היה מעורב בסרט, כאשר קלינט איסטווד ניהל שיחות לביים. עם זאת, בספטמבר 2016 נקבע כי עזרא אדלמן יביים.

במשך זמן-מה לא הוכרז על התפתחויות בפרויקט עד אפריל 2019, אז חזר איסטווד למשא ומתן לצורך ביום הסרט לאחר שאדלמן עזב את הפרויקט. דיקפריו והיל כבר לא היו קשורים להפקה באופן רשמי, אף על פי שהם נותרו כמפיקים. בחודש מאי רכשו האחים וורנר את זכויות הסרט מידי דיסני. ביוני לוהק סם רוקוול כעורך הדין, ופול וולטר האוזר ג'ול. קתי בייטס, אוליביה ויילד, ג'ון האם ואיאן גומז לוהקו גם הם.      ביולי 2019 הצטרפה נינה אריאנדה לצוות השחקנים.

הצילומים החלו ב-24 ביוני 2019 באטלנטה.

## שיווק
קדימון ראשון שוחרר ב-3 באוקטובר 2019.
## קישורים חיצוניים

## הערות שוליים

קטגוריה:אולימפיאדת אטלנטה (1996)
קטגוריה:סרטי 2019
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטי קלינט איסטווד
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים על האולימפיאדה
קטגוריה:סרטי דרמה היסטורית אמריקאיים
ועדת שביתת הנשק

250px|ממוזער|שמאל|ועדת שביתת הנשק ישראל-מצרים נפגשת בשטח לקביעת תוואי הגבול
[שמאל|ממוזער|250px|[בית שביתת הנשק|בית ועדת שביתת הנשק הישראלית-מצרית בשנים 1955–1967 ליד גבול רצועת עזה. עד מבצע הר געש בנובמבר 1955 התכנסה הוועדה באזור המפורז בעוג'ה אל-חפיר]]
[250px|ממוזער|שמאל|פגישה של ועדת שביתת הנשק ישראל–ירדן ב[שער מנדלבאום]]
במסגרת הסכמי שביתת הנשק בתום מלחמת העצמאות הוקמו **ועדות שביתת הנשק** לשם פתרון מחלוקות בין ישראל למדינות ערב החתומות על הסכמים אלה: מצרים, ירדן, סוריה ולבנון.

הוקמו ארבע ועדות:
* ועדת שביתת הנשק ישראל–מצרים
* ועדת שביתת הנשק ירדן–ישראל
* ועדת שביתת הנשק ישראל–סוריה
* ועדת שביתת הנשק ישראל–לבנון
בכל אחת מהוועדות השתתפו נציגים של שתי המדינות הרלוונטיות, ובראש כל ועדה עמד נציג של האו"ם.

בהסכם בין ישראל למצרים נקבע שהוועדה תהיה "מורכבת משבעה חברים, אשר כל צד להסכם זה, ימנה שלושה מהם ואשר היושב-ראש שלה יהיה ראש המטה של ארגון או"ם לפקוח על ההפוגה, או קצין גבוה מקרב משקיפי או"ם, אשר יתמנה על ידי ראש המטה לאחר התייעצות עם שני הצדדים להסכם זה. הוועדה המעורבת לשביתת הנשק תקיים את מושבה באל-עוג'ה ותכנס את ישיבותיה במקומות ובזמנים שתמצאם לנחוצים לשם ניהול יעיל של עבודתה."

בהסכם בין ישראל לירדן נקבע שהוועדה תהיה "מורכבת מחמישה חברים, אשר כל צד להסכם זה ימנה שניים מהם ואשר היושב-ראש שלה יהיה ראש המטה של ארגון האו"ם לפיקוח על ההפוגה, או קצין גבוה מקרב משקיפי או"ם, אשר יתמנה על ידי ראש המטה לאחר התייעצות עם שני הצדדים להסכם זה. הוועדה המעורבת לשביתת הנשק תקיים את מושבה בירושלים, ותכנס את ישיבותיה במקומות ובזמנים שתמצאם לנחוצים לשם ניהול יעיל של עבודתה." בהסכם בין ישראל לסוריה נקבע לוועדה הרכב דומה, ונקבע שמושבה יהיה בתחנת המכס ליד גשר בנות-יעקב ובמחניים. גם בהסכם בין ישראל ללבנון נקבע לוועדה הרכב דומה, ונקבע שמושבה יהיה בתחנת הגבול מצפון למטולה ובתחנת הגבול הלבנונית בנקורה.

החלטה 89 של מועצת הביטחון של האו"ם, שהתקבלה ב-17 בנובמבר 1950, ביקשה מוועדת שביתת הנשק ישראל–מצרים להקדיש תשומת לב דחופה לתלונה על גירושם של אלפי ערבים פלסטינים מארץ ישראל. המועצה קראה לשני הצדדים להפעיל את כל יכולתה של הוועדה, ולהחזיר את כל הערבים שהוועדה סבורה כי הם זכאים לשוב.

נושא עיקרי שבו עסקו הוועדות היה תלונות על הפרה של הסכם שביתת הנשק, בעיקר בעקבות תקריות הגבול הרבות שבין ישראל לשכנותיה. תלונות אלה הסתיימו לפעמים בגינוי למדינה המפרה, ופעמים אחרות הסתיימו ללא הכרעה.

בתקרית שאירעה ב-26 במאי 1958 בהר הצופים, נהרגו ארבעה חיילים ישראלים שנתקלו במארב ירדני בגן הבוטני של מתחם האוניברסיטה העברית, ונהרג גם היושב ראש הקנדי של ועדת שביתת הנשק, לויטננט קולונל ג'ורג' פלינט, שבא לתווך בין הצדדים.

פעולת הוועדות נפסקה במלחמת ששת הימים, שבעקבותיה הודיעה ישראל על ביטול הסכמי שביתת הנשק.

כל גבולות הסכמי שביתת הנשק השתנו במלחמת ששת הימים למעט גבול ישראל לבנון.

## קישורים חיצוניים
* 

## הערות שוליים

קטגוריה:הסכסוך הישראלי-ערבי: הסכמים
קטגוריה:יחסי ישראל–מצרים
קטגוריה:יחסי ירדן–ישראל
קטגוריה:יחסי ישראל–סוריה
מדד הדמיון לכדור הארץ

**מדד הדמיון לכדור הארץ** (באנגלית: **ESI - Earth Similarity Index**) הוא אפיון מוצע על מנת לבחון את מידת התאמת מאפייניהם של כוכב לכת, לווין טבעי או כוכב לכת חוץ-שמשי לאלה של כדור הארץ. המדד נועד לפשט את ההשוואה לאור ריבוי הגילויים כל כוכבי לכת מחוץ למערכת השמש וביניהם גם דמויי ארץ. המספר של התוצאה נע בין 0 ל-1, כאשר 1 מייצג את כדור הארץ. אין למדד משמעות כמותית לגבי הסיכוי לקיום של חיים על פני אותו גוף.

## הנוסחה
המדד הוצא לראשונה בשנת 2011 במאמר בכתב העת המדעי Astrobiology  והפרמטרים שכלולים בו הם: רדיוס, צפיפות החומר, מהירות מילוט והטמפרטורה של פני השטח. לפיכך, למדד שני המרכיבים של הנוסחה מתייחסים לרדיוס ולצפיפות מחד, ולמהירות המילוט וטמפרטורת פני השטח מאידך. בכל הנוגע לכוכבי לכת חוץ-שמשיים, הנתונים לגבי טמפרטורת השטח נלקחים מההשפעה של עמעום הכוכב ושל מהירות הסיבוב סביבו, אך לא נלקחים בחשבון פרמטרים אחרים אשר עשויים להשפיע על מרכיב זה כמו למשל חוסר בקרינה, השפעות כבידה על גאות ושפל , אלבדו והשפעות של אפקט החממה מאחר שרובם ככולם אינם ידועים.

דף אינטרנט שנערך על ידי אחד מחברי המאמר בכתב העת המדעי Astrobiology משנת 2011, הבל מנדז מאוניברסיטת פוארטו ריקו בארסיבו , מפרט את חישוביו על המדד עבור מערכות חוץ-שמשיות שונות בנוסחה הבאה:
:\mathsf{ESI} = \prod_{i=1}^{n}\left(1-\Big\vert\frac{x_i - x_{i0}}{x_i + x_{i0}}\Big\vert\right)^\frac{w_i}{n},

כאשר x_i ו-x_{i0} הם התכונות של הגוף החוץ-שמשי ושל כדור הארץ, בהתאמה, ו-w_i הוא המעריך המשוקלל של כל תכונה ואילו n הוא המספר הכולל של המאפיינים. נוסחה זו היא בת השוואה לשוני בריי-קרטיס  וגם נבנתה לפיה.

מדענים אף הציגו ב-2011 נוסחה שונה אשר העריכה את המדד לאפשרות של חיים על כוכבי לכת שונים והתוצאות היו שונות.

בטבלה הבאה מוצג המדד למספר גופים (כוכבי לכת חוץ שמשיים אשר עדיין לא אושרו מסומנים ב-כוכבית):

## קישורים חיצוניים
* 

## הערות שוליים

קטגוריה:כוכבי לכת חוץ-שמשיים
קטגוריה:חיים מחוץ לכדור הארץ
קטגוריה:מדעים פלנטריים
יחסי סנט לוסיה – צ'ילה

**יחסי סנט לוסיה–צ'ילה** הם היחסים הדיפלומטיים הרשמיים שבין **[[סנט לוסיה]]** לבין **[[צ'ילה|הרפובליקה של צ'ילה]]**.

## היסטוריה
[250px|ממוזער|שמאל|[מישל בצ'לט יחד עם אלן צ'אסטנט, אוגוסט 2017, קסטריז]]
היחסים המתקיימים בין סנט לוסיה לרפובליקה של צ'ילה הם יחסים דיפלומטיים מלאים. שתי המדינות הן חברות מלאות בארגונים מולטילטרליים שונים בהם הן נוהגות לשתף פעולה, כגון: הקהילה של אמריקה הלטינית והמדינות הקריביות, האומות המאוחדות וארגון מדינות אמריקה. היחסים שבין צ'ילה לסנט לוסיה ממוקדים בעיקר בשיתוף הפעולה הכללי שבין הקהילייה הקריבית לצ'ילה.

היחסים הדיפלומטיים הרשמיים שבין שתי המדינות כוננו ב-1990. בשנת 2017 נשיאת צ'ילה מישל בצ'לט ביקרה בסנט לוסיה כחלק מסבב ביקורים בו ביקרה בצ'לט במדינות הקהילייה הקריבית ומרכז אמריקה. הנשיאה נפגשה עם אלן צ'אסטנט, ראש ממשלת סנט לוסיה ועם המושלת הכללית של המדינה. ביקור זה היה הביקור הראשון של נשיא צ'יליאני במדינה.

בין שתי המדינות מתקיים סחר בקנה מידה קטן, אך לא זניח.

## נציגויות דיפלומטיות
* צ'ילה אינה מיוצגת בסנט לוסיה בדרג השגרירות. צ'ילה מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה. צ'ילה האמינה את שגרירותה שבקינגסטון, בירת ג'מייקה, על סנט לוסיה הסמוכה.
* סנט לוסיה אינה מיוצגת בצ'ילה, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בנק מאוריציוס

**בנק מאוריציוס** (בצרפתית: **Banque de Maurice**; באנגלית: **Bank of Mauritius**) הוא הבנק המרכזי של מאוריציוס.

ב-12 במרץ 2008, השיק בנק מאוריציוס את המכירות המקוונות של מטבעות זיכרון ומטבעות זהב של דודו לקונים בין-לאומיים.

## היסטוריה
הבנק הוקם בספטמבר 1967 מבוסס על בנק אנגליה בסיוע קצינים בריטים. ב-12 במרץ 1968, מאוריציוס קיבלה את עצמאותה מבריטניה. לפני שבנק מרכזי זה הוקם, המטבעות הונפקו על ידי הוועדה לנציבות מטבעות.

במהלך המאה ה-19, פעלו שלושה בנקים מסחריים שונים בשם בנק מאוריציוס. בנק מאוריציוס הראשון פעל בין 1813 ל-1825.

בנק מאוריציוס השני היה בנק חוץ בריטי עם שני דירקטוריונים, האחד בלונדון והשני בפור לואי. הבנק החל את פעילותו ב-1832. ב-1838, הוקם הבנק המסחרי במאוריציוס על ידי סוחרים כדי שהסוחרים יתנו לעצמם מקור אשראי חלופי, שכן עד להקמתו של הבנק המסחרי, היה בנק מאוריציוס השני לא יציב. המשבר הפיננסי של 1847 בלונדון הביא לקריסת שוק הסוכר ולהפסד קשה לשני הבנקים במאוריציוס. בנק מאוריציוס השני הפסיק את פעילותו ב-1848, והבנק המסחרי במאוריציוס שרד עד ימינו.

משקיעים מקומיים הקימו את הבנק השלישי של מאוריציוס ב-1894 בעקבות שתאגיד הבנק המזרחי  כשל במשימותיו. ב-1911, הבנק פתח סניף נוסף בסיישל, שקרוב מאוד למאוריציוס. למרות זאת, ב-1916, בנק מרכנתיל  רכש את הבנק. ב-1959, חברת ההחזקות HSBC רכשה את בנק מרכנתיל. בגלל ההיסטוריה הזו, HSBC מתייחסת לעצמה כבנק הזר העתיק ביותר במאוריציוס. הבנק הזר הבא שהגיע, וששרד עד ימינו, היה בנק המילואים של דרום אפריקה , חברת האב של בנק ברקליס  במאוריציוס.

## יעדי הבנק
חוק בנק מאוריציוס 1966 המתוקן קובע את מטרות הבנק: .

הבנק הוקם כסמכות האחראית על גיבוש וביצוע המדיניות המוניטרית בהתאם לתנאי מחירים יציבים. יש לבנק גם אחריות לשמירה על היציבות והחיזוק של המערכת הפיננסית של מאוריציוס.

## לקריאה נוספת

* Mauritius Commercial Bank. 1963. *The Mauritius Commercial Bank Limited, 1838-1963*. Port Louis.


## קישורים חיצוניים

* 

* Details view on the banks of Mauritius, offers & special services


## הערות שוליים

מאוריציוס
קטגוריה:מאוריציוס: כלכלה
קטגוריה:פור לואי
קטגוריה:מאוריציוס: מבנים
C'est pour toi

***C'est pour toi*** (באנגלית: **It's For You**, ובעברית: **זה בשבילך**) הוא אלבום האולפן השביעי של הזמרת הקנדית סלין דיון. האלבום יצא לאור ב-27 באוגוסט 1985, על ידי חברת התקליטים TBS. מתוך האלבום יצאו שני סינגלים: "C'est pour toi" ו-"C'est pour vivre".

עם יציאתו נכנס האלבום אל המקום הראשון במצעד האלבום של קוויבק.

## רקע והפקה
האלבום הופק על ידי פול באילרגיון, אדי מרנאיי ורודי פסקל. בקנדה יצא האלבום ב-27 באוגוסט 1985, על גבי תקליט וקלטת שמע. האלבום עצמו הצליח לכבוש את פסגת מצעד האלבומים של קוויבק, ושיר הנושא שלו הצליח להגיע אל המקום השלישי במצעד השירים של קוויבק.

השיר "Elle", נכלל באלבום ההופעה השני של דיון À l'Olympia, אשר יצא לאור בשנת 1994.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית